লাডউইগ আগ্রেন
লাডউইগ অ্যান্ডার্স আগ্রেন (/ɑːɡrən/, ইংরেজি: Ludwig Ahgren; জন্ম: ৬ জুলাই ১৯৯৫) হলেন একজন মার্কিন টুইচ স্ট্রিমার, ইউটিউবার, ইস্পোর্টস ধারাভাষ্যকার এবং প্রতিদ্বন্দ্বী। লাডউইগ টুইচে তার লাইভস্ট্রিমের জন্য সুপরিচিত, যেখানে তিনি ভিডিও গেম সম্পর্কিত বিষয়বস্তু এবং ভিডিও গেম-বহির্ভূত বিষয়বস্তু (যেমন গেম শো, বিভিন্ন প্রতিযোগিতা) সম্প্রচার করেন। তিনি বিভিন্ন সুপার স্ম্যাশ ব্রোজ মেলি প্রতিযোগিতায় ক্রীড়া ধারাভাষ্যকার হিসেবে তার কাজের জন্যও পরিচিত। ২০১৯ সালের ১৬ই ফেব্রুয়ারি তারিখে পূর্ণ সময়ের স্ট্রিমিং শুরু করার পর থেকে, লাডউইগ টুইচের বৃহত্তম স্ট্রিমার হয়ে উঠেছেন।